Γεράσιμος Λιώκης - Α Παγκόσμιος Πόλεμος
Publisher: Γεράσιμος Λιώκης
Published: 2009
Place of publication: Athens
Language: gre
ISBN-13: 9789609310086
Copyright date: 2009
Description: Ο Πρώτος Παγκόσμιος Πόλεμος (1914 – 1918) αντιπρο-
σωπεύει το καταστροφικό άνοιγμα του εικοστού αιώνα. Άφησε
πίσω του εκατόμβες θυμάτων και φρικτές καταστροφές, αδικίες
και απογοητεύσεις. Γέννησε μια κουλτούρα πένθους, μίσους
και βαρβαρότητας. Εκατομμύρια άνθρωποι βρέθηκαν να είναι
συμπολεμιστές, εκείνοι που άλλοτε κατηγορούσαν τους άλλους
ότι είναι μιλιταριστές, εθνικιστές, πολεμοχαρείς.
Συνήθως πιστεύουμε ότι αυτός ο πόλεμος ξέσπασε
κάτω από ξάστερο ουρανό. Η άποψη αυτή είναι η επικρατέ-
στερη και η πλέον διαδεδομένη. Συνδέεται με την αφελή
αντίληψη ότι αυτουργός ήταν αυτός που εκήρυξε πρώτος
τον πόλεμο.
Για όσους ζητούν την ιστορική αλήθεια η πρώτη έκρηξη
του πολέμου συνδέεται άρρηκτα με τα αίτια που την
προετοίμασαν: Αντιθέσεις μεταξύ των Ευρωπαϊκών κρατών
που οφείλονταν κυρίως στην τάση προς ανάκτηση
εδαφικής και οικονομικής επάρκειας και εθνικής
ομοιογένειας. Οι αντιθέσεις αυτές και οι συγκρούσεις
συμφερόντων συμπυκνώθηκαν βαθμιαία σε προφανή
εχθρότητα. Διαίρεσαν την ανθρωπότητα σε δύο
στρατόπεδα που αγωνίστηκαν κοινό αγώνα. Η αφορμή
υπήρξε τυχαίο περιστατικό.
Στον πόλεμο ενεπλάκησαν όλες οι Μεγάλες Δυνάμεις
και στην πραγματικότητα όλα τα κράτη εκτός από την
Ισπανία, την Ολλανδία, τις τρεις Σκανδιναβικές χώρες και
την Ελβετία. Επιπλέον, στρατεύματα από υπερπόντιες
χώρες στάλθηκαν να πολεμήσουν, συχνά για πρώτη φορά,
έξω από τη δική τους χώρα. Οι Ηνωμένες Πολιτείες
αγνόησαν την προειδοποίηση του Τζωρτζ Ουάσιγκτον για
«Ευρωπαϊκές Εμπλοκές» και έστειλαν στο στρατό τους να
2
πολεμήσει στη γηραιά Ήπειρο, καθορίζοντας έτσι τη μορφή
της ιστορίας του εικοστού αιώνα. Μολονότι η στρατιωτική
δράση έξω από τα όρια της Ευρώπης δεν ήταν πολύ
σημαντική ο ναυτικός πόλεμος ήταν για μία ακόμη φορά,
παγκόσμιος.
Mark Ferro: Στα αναπάντητα ερωτήματα για το νόημα
του πατριωτικού αισθήματος, τις πολιτικές δυνάμεις που
εξουσίαζαν τα κράτη προστίθεται και ένα ακόμη: Με ποιο
τρόπο οι άνθρωποι που επιθυμούσαν να εμποδίσουν τον
πόλεμο βρέθηκαν ξαφνικά εξουδετερωμένοι;
Δημοσιεύσεις επισήμων εγγράφων υπάρχουν από
όλους σχεδόν τους εμπόλεμους με αισθητή μεροληψία και
τα περισσότερα απ’ αυτά είναι απολογητικού χαρακτήρα. Ο
καθορισμός του ποσοστού ευθύνης που βαρύνει τα κράτη
θα κατέληγε σε μεροληπτική και υποκειμενική εκτίμηση των
πραγμάτων. Η ευθύνη του πολέμου αναζητείται σε αίτια
αντικειμενικά παρά σε πρόσωπα.
Fernand Braudel: Πολύ πριν από την “Συνθήκη των
Βερσαλλιών” άρχισαν να διαγράφονται οι αιτίες του
Δευτέρου Παγκοσμίου Πολέμου, ακόμα και του Ψυχρού
Πολέμου πριν από την «Συνθήκη Μπρέστ‐Λιτόφσκ».
Στο παρόν βιβλίο απαριθμούνται, κατ αρχήν, τα
γεγονότα που προηγήθησαν από την σύρραξη. Στη
συνέχεια παραθέτονται, με προσοχή και ημερολογιακή
ακρίβεια, τα συμβάντα - υπό μορφή Χρονολογίου - που
είναι ένας εύληπτος τρόπος αναφοράς. Παράλληλα
υπάρχουν σχόλια επί των γεγονότων που έχουν συλλεγεί
από επιφανείς ιστορικούς και αναλυτές.